Tie on suht ohkaisesti tuttu, olen pari kertaa ajanut tuosta kodalle tai sen ohi. Itse pitäisin trackina - lähden siitä ajatuksesta, että kodat, autiokämpät, laavut, metsästyslavat yms. eivät ole tuollaisia service-tagauksen edellyttämiä kohteita. Myönnän, että tulkita voi toisinkin, ja voi hyvin olla, että itsekin joissakin tapauksissa päätyisin merkkaamaan jonkin tuollaisen servicenä; yleisesti ottaen rinnastan ne kuitenkin ennemmin vaikkapa peltoteiden varsilla oleviin latoihin, ikään kuin osaksi sitä ympäristöä.

Tuo nimi on ihan hyvä kysymys; itsekin jossain vaiheessa mietin, onko sillä merkitystä tietyypin valinnan kannalta. Lopulta olen kuitenkin päätynyt siihen, että eipä juuri - syystä tai toisesta jotkut tiet nyt on nimetty, vaikka ne sitten vievät vain suolle, ja ainakin jossain määrin myös tien kunnosta riippumatta - kesällä ajelin esim. Evon retkeilyalueen läpi osittain teitä, jotka olivat lähes umpeen kasvaneita, mutta joille joku oli keksinyt antaa nimen.

Mökkitiet ovat joo oma matopurkkinsa; ainakin aiemmin suomenkielisessä Wikissä oli ohjeena, että mökkitiet merkitään track-merkinnällä. En ole aivan varma, mutta minulla on sellainen kutina, että tuo johtuu siitä, että kun ohjetta aikanaan on kirjoitettu, service-tyyppiä ei ole ollut olemassa, mutta saatan olla väärässä. Tuon seurauksena Suomen maalla on tosiaan aika monta mökkitiekilometriä trackiksi merkittynä...